Diari Oficial de la Generalitat Valenciana


Sumari del DOGV 3804, del 31-07-2000 (2000/6144)

ORDRE de 30 de juny de 2000, de la Conselleria de Cultura i Educació, per la qual es convoquen diferents tipus d'ajudes i beques per al foment de la investigació científica i el desenvolupament tecnològic a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3804

Data del DOGV
:   31-07-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/6144


Data del document
:   30-06-2000

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * recerca i desenvolupament
    * assignació per estudis
    * investigació científica
    * suport econòmic
    * universitat

ORDRE de 30 de juny de 2000, de la Conselleria de Cultura i Educació, per la qual es convoquen diferents tipus d'ajudes i beques per al foment de la investigació científica i el desenvolupament tecnològic a la Comunitat Valenciana. [2000/X6144]
  
La Llei 7/1997, de 9 de desembre, de la Generalitat Valenciana, de Foment i Coordinació de la Investigació Científica i del Desenvolupament Tecnològic, establix el marc normatiu en el qual s'ha de desenrotllar l'actuació de la Generalitat en esta matèria i les finalitats essencials que han de perseguir les activitats de foment i de coordinació, incloent entre estes, específicament, les de millorar tecnològicament el sistema productiu valencià i promoure la difusió i l'aprofitament dels resultats obtinguts de la investigació.
  
D'acord amb el que disposa la dita llei, el programa d'Investigació Científica i Tècnica que s'inclou en els Pressupostos de la Generalitat Valenciana per a cada exercici, establix i dota un sistema d'ajudes a la investigació que té entre els objectius bàsics incrementar els mitjans humans del sistema valencià de ciència i tecnologia, que facilita la formació, el perfeccionament, la intercomunicació del personal investigador i la difusió dels resultats de la investigació, entre altres actuacions.
  
En virtut d'això, i fent ús de les competències que em conferix l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Primer
  
1. Es convoquen les ajudes i beques que seguidament se citen, i s'aproven les bases per les quals es regirà la seua concessió, que s'inclouen com annexos de la present ordre:
  
a) Beques predoctorals per a la formació de personal investigador (annex II).
  
b) Beques per a la formació de persones de suport tècnic a la investigació (annex III).
  
c) Ajudes per a estades de becaris en centres d'investigació (annex IV).
  
d) Ajudes per a estades postdoctorals per a joves investigadors (annex V).
  
e) Ajudes per a estades en Espanya i en l'estranger de professors i investigadors pertanyents a les plantilles de les universitats i d'altres centres d'investigació (annex VI).
  
f) Ajudes per a estades d'investigadors convidats en universitats i altres centres d'investigació situats a la Comunitat Valenciana (annex VII).
  
g) Ajudes per a pròrroga a la realització de projectes d'I+D per investigadors doctors no pertanyents a les plantilles de les universitats i centres d'investigació (annex VIII).
  
h) Ajudes per a la contractació de doctors en propostes conjuntes de cooperació entre Universitats o centres d'investigació i empreses (annex IX).
  
2. Així mateix, es fan públiques les àrees temàtiques d'aplicació de les esmentades ajudes i beques (annex X).
  
Segon
  
Esta convocatòria recull les accions a desenrotllar durant l'any 2001. Les beques i ajudes d'esta convocatòria es sufragaran a càrrec dels pressupostos de la Generalitat Valenciana per a l'any 2001, amb el límit màxim de 181.936.995 de pessetes. Les concessions estaran condicionades a l'existència de crèdit adequat i suficient per a això en els pressupostos de l'exercici 2001. El pagament anticipat serà possible si la Llei de Pressupostos de la Generalitat Valenciana per a l'any 2001 així ho establix.
  
Tercer
  
Es delega en el director general d'Ensenyaments Universitaris i Investigació a dictar les resolucions derivades d'esta convocatòria.
  
DISPOSICIONS FINALS
  
Primera
  
S'autoritza el director general d'Ensenyaments Universitaris i Investigació a dictar les resolucions necessàries per a l'aplicació i el desenrotllament de la present ordre.
  
Segona
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la Jurisdicció Contenciosa Administrativa, la present ordre, que posa fi a la via administrativa, es podrà interposar potestativament en reposició, o bé plantejar directament un recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes comptador des de l'endemà de la present publicació.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos comptador des de l'endemà de la present publicació.
  
València, 30 de juny de 2000
  
El conseller de Cultura i Educació,
  
MANUEL TARANCÓN FANDOS
  
ANNEX I
  
Normes generals de procediment d'aplicació a tots els annexos de la present ordre
  
1. Finalitat de la convocatòria
  
L'objecte d'esta convocatòria és regular el procediment de concessió, en règim de publicitat, objectivitat i concurrència competitiva, dels diferents tipus d'ajudes i beques que s'especifiquen en els annexos corresponents.
  
2. Sol·licituds
  
Les sol·licituds, dirigides al director general d'Ensenyaments Universitaris i Investigació, es presentaran en el Registre General de la Conselleria de Cultura i Educació, avinguda de Campanar, 32, València (46914). La presentació de les sol·licituds es pot fer per qualsevol dels procediments previstos en l'article 38 de la Llei de Règim Jurídic de les Administracions Públiques i del Procediment Administratiu Comú.
  
L'adreça d'Internet, per a obtindre el text de la convocatòria i els formularis de sol·licitud és: http://www.cult.gva.es/dgeui/homepage.htm
  
Únicament s'admetrà una sol·licitud per peticionari per a les convocatòries contingudes en la present disposició, llevat que en estes s'especifique una altra cosa.
  
3. Termini de presentació de les sol·licituds
  
El termini de presentació de les sol·licituds és el que s'establix en cada annex per a cada tipus d'ajuda.
  
4. Esmena i millora de la sol·licitud
  
Si la sol·licitud no reunix els requisits exigits o la documentació presentada és incompleta, es requerirà la persona interessada perquè, en un termini de 10 dies, esmene la falta o adjunte els documents preceptius amb indicació que si d'esta manera no ho fera, es tindrà per desistida la seua petició, amb la resolució prèvia en què es declare esta circumstància amb indicació dels fets produïts i les normes que són d'aplicació.
  
5. Valoració
  
La valoració dels criteris de selecció establits en cada annex es farà per mitjà d'un procés extern que s'encarregarà a l'Agència Nacional d'Avaluació i Prospectiva o, si procedix, el director general d'Ensenyaments Universitaris i Investigació designarà els experts per a cada circumstància.
  
6. Selecció i resolució
  
Una vegada finalitzat el procés d'avaluació, la concessió o denegació de les ajudes es realitzarà per resolució del director general d'Ensenyaments Universitaris i Investigació, per delegació del conseller. La resolució d'adjudicació es publicarà en el Diari Oficial de la Generalitat Valenciana i es consideraran denegades les sol·licituds que no figuren en la relació.
  
La motivació de la resolució que s'adopte quedarà acreditada en l'expedient.
  
La resolució es dictarà en el termini màxim establit en cada annex.
  
En cas que no es dicte la resolució en este termini, s'entendran desestimades les sol·licituds.
  
7. Obligacions
  
Les persones benficiàries estaran subjectes a les obligacions generals derivades de la normativa vigent sobre ajudes o subvencions públiques i, particularment, a les que fa referència l'article 47 de la Llei d'Hisenda Pública de la Generalitat Valenciana.
  
Els beneficiaris estan obligats a realitzar l'activitat subvencionada en els termes de la resolució de concessió i a justificar la seua realització en els terminis establits
  
En particular, els beneficiaris estan obligats a:
  
a) Realitzar l'activitat o adoptar el comportament que fonamenta la concessió de la subvenció.
  
b) Acreditar davant l'entitat que la concedix la realització de l'activitat o l'adopció del comportament i, també, el compliment dels requisits i les condicions que determinen la concessió o el gaudiment de l'ajuda.
  
c) La submissió a les actuacions de control financer que corresponen a la Intervenció General, pel que fa a les subvencions i les ajudes concedides.
  
d) Comunicar a l'entitat que concedix l'ajuda l'obtenció de subvencions o ajudes per a la mateixa finalitat, que procedixen de qualsevol administració o ens públic.
  
e) Fer constar en les memòries anuals que es redacten, així com en els treballs realitzats, el patrocini de la Conselleria de Cultura i Educació.
  
f) Qualsevol alteració tant de les condicions tingudes en compte per a la concessió d'estes ajudes, com dels requisits i condicions establits en la present ordre, i en tot cas, l'obtenció concurrent de subvencions o ajudes atorgades per altres administracions o ens públics o privats podrà donar lloc a la modificació de la resolució de concessió.
  
L'import de les ajudes o de les subvencions que regula esta ordre en cap cas podrà ser d'una quantitat tal que, aïlladament o en concurrència amb les subvencions o ajudes atorgades per altres administracions o ens públics o privats, supere el cost de l'activitat que ha de desenrotllar el beneficiari. En este cas, quan la subvenció principal siga la de la Generalitat Valenciana correspondrà el reintegrament de l'excés obtingut sobre el cost de l'activitat desenrotllada.
  
8. Seguiment
  
El seguiment cientificotècnic de les ajudes concedides és competència del director general d'Ensenyaments Universitaris i Investigació, que establirà els procediments adequats per a això i podrà designar també els òrgans o les comissions que considere oportuns per a realitzar-lo.
  
D'acord amb el que disposa l'article 47 de la Llei d'Hisenda Pública de la Generalitat Valenciana, procedirà el reintegrament de les quantitats percebudes i l'exigència de l'interès de demora des del moment del pagament de la subvenció en els casos següents:
  
a) Incompliment de l'obligació de justificació en els termes establits.
  
b) Obtindre la subvenció sense reunir les condicions requerides.
  
c) Incompliment de la finalitat per a la qual va ser concedida la subvenció.
  
d) Incompliment de les condicions imposades als beneficiaris amb motiu de la concessió de la subvenció.
  
Quan, en l'exercici de les funcions d'inspecció o de control es deduïxen indicis de la incorrecta obtenció, gaudiment o destinació de la subvenció o ajuda percebuda, els agents encarregats de la seua realització podran acordar la retenció de les factures, documents equivalents o substitutius i de qualsevol document relatiu a les operacions en què es manifesten estos indicis.
  
9. Normes supletòries
  
En allò que no preveuen les presents bases s'ajustarà al que disposen les normes que són d'aplicació i, especialment, les següents:
  
La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada parcialment per la Llei 4/1999, de 13 de gener.
  
El text refós de la Llei d'Hisenda Pública de la Generalitat Valenciana aprovat pel Decret Legislatiu de 26 de juny de 1991.
  
La Llei de Pressupostos de la Generalitat Valenciana per a l'exercici a què corresponguen les ajudes.
  
ANNEX II
  
Bases de la convocatòria de beques predoctorals per a la formació de personal investigador
  
1. Finalitat de la convocatòria
  
L'objecte d'esta convocatòria és la formació predoctoral de personal investigador per mitjà de la incorporació dels sol·licitants a grups d'investigació de les universitats, centres d'investigació del Consell Superior d'investigacions Científiques (CSIC) o d'altres entitats públiques o privades d'investigació amb personalitat jurídica pròpia que no tinguen finalitat de lucre i radicades a la Comunitat Valenciana.
  
Així mateix, es pretén continuar la formació iniciada en anys anteriors per mitjà de la renovació de les beques predoctorals.
  
2. Àmbits i modalitats
  
2.1 Les sol·licituds poden fer referència a tots els àmbits de les ciències, de les humanitats i de la tecnologia.
  
2.2 Modalitats: Es convoquen dos modalitat d'este tipus de beques:
  
Modalitat A: s'establix un total de 25 beques, a distribuir entre les distintes universitats de la Comunitat Valenciana, per als millors expedients acadèmics, segons el procediment d'avaluació i selecció regulat en la base 9.1 del present annex.
  
Modalitat B: la resta de beques, les quals s'avaluaran i seleccionaran d'acord amb el que disposa la base 9.2 del present annex.
  
3. Durada de la beca
  
El període de gaudiment de la beca s'iniciarà, a partir de l'1 de gener de 2001, una vegada resolta l'adjudicació i finalitzarà el 31 de desembre del mateix any.
  
Les beques es podran renovar per anys naturals, fins a un màxim de 3 renovacions. Posat el cas que el candidat haja gaudit de beques amb característiques homologables, es descomptarà este temps del màxim previst als efectes de la beca objecte d'esta convocatòria.
  
4. Dotació de la beca
  
4.1 La dotació de les beques serà:
  
a) Durant el primer i segon any de la beca 115.000 pessetes brutes mensuals, lliurades al beneficiari en mensualitats anticipades i a les quals s'aplicarà les corresponents retencions segons la normativa vigent.
  
b) Durant el tercer any de la beca 120.000 pessetes brutes mensuals.
  
c) Durant el quart any de la beca 125.000 pessetes brutes mensuals.
  
4.2 La beca inclourà una aportació:
  
a) Per al primer any de la beca de 180.000 pessetes (dotze mesos), a les institucions esmentades en la base primera, en concepte d'ajuda institucional i com assignació al departament o centre on es desenrotlle el treball d'investigació. La citada dotació s'haurà de dedicar a:
  
- La contractació d'una assegurança d'accidents corporals i d'assistència mèdica. L'assistència mèdica podrà estendre's al cònjuge i als fills del beneficiari, sempre que no tinguen cobertura de la Seguretat Social.
  
- Si és procedent, a satisfer els preus públics fixats com a matrícula dels estudis de tercer cicle considerats imprescindibles perquè el becari obtinga la suficiència investigadora.
  
- I a satisfer les necessitats directament derivades de la realització del projecte que el seu director considere oportunes.
  
En finalitzar cada període, la universitat o el centre d'investigació enviarà una justificació simple de la destinació de l'ajuda citada.
  
b) Per al segon any de la beca de 185.000 pessetes (dotze mesos).
  
c) Per al tercer any de la beca de 190.000 pessetes (dotze mesos).
  
d) Per al quart any de la beca de 200.000 pessetes (dotze mesos).
  
5. Requisits dels sol·licitants
  
a) Ser ciutadà de la Unió Europea resident a la Comunitat Valenciana o estranger resident a la Comunitat Valenciana.
  
b) Tindre el títol de llicenciat, enginyer o arquitecte o haver superat, abans de l'acabament del termini de presentació de sol·licituds, totes les matèries exigides per a l'obtenció del títol, incloses les del projecte de fi de carrera o avantprojecte. La data d'acabament dels estudis de la titulació requerida haurà de ser juny de 1995 o posterior, llevat dels llicenciats en Medicina, Farmàcia, Biologia, Química o Psicologia que en el moment de sol·licitar la beca estiguen en possessió del títol oficial d'especialitat Mèdica (MIR) o Farmacèutica (FIR), o tinguen el certificat oficial de Biologia (BIR), Química (QUIR), o Psicologia (PIR), en què la data d'acabament dels estudis ha de ser juny de 1992 o posterior. Els títols obtinguts en l'estranger han d'estar reconeguts i cal acreditar-los dins del termini de presentació de les sol·licituds.
  
c) No haver gaudit anteriorment d'altra beca de característiques homologables a les que es regulen en estes bases durant un període igual o superior a 24 mesos.
  
d) No tindre el títol de doctor
  
e) Per a la modalitat A:
  
- Posseir una nota mitjana de l'expedient acadèmic igual o superior a 3 punts.
  
La nota mitjana de l'expedient acadèmic es traurà calculant la mitjana ponderada amb dos decimals de les assignatures aprovades. Les qualificacions s'avaluen de la manera següent:
  
- Matrícula d'Honor: 4 punts
  
- Excel·lent: 3 punts
  
- Notable: 2 punts
  
- Aprovat: 1 punt
  
Per a la modalitat B:
  
- Posseir una nota mitjana de l'expedient acadèmic igual o superior a 2 punts
  
- Realitzar la investigació que es proposa en el marc d'un projecte d'I+D vigent, almenys fins el mes de juliol de l'any 2001, i finançat per mitjà de convocatòria competitiva i amb fons públics.
  
6. Formalització de les sol·licituds
  
Les sol·licituds s'hauran de presentar d'acord amb el que s'especifica en les Normes Generals de Procediment d'esta ordre.
  
Les sol·licituds, per duplicat, d'acord amb l'imprés normalitzat, han d'incloure:
  
a) Currículum del sol·licitant.
  
b) Fotocòpia compulsada de l'expedient acadèmic personal detallat on han de figurar les qualificacions obtingudes, la data en què s'obtingueren les qualificacions, el nombre de convocatòries i la fotocòpia compulsada del títol o del resguard acadèmic acreditatiu d'haver-lo sol·licitat o, si procedix, l'acreditació dels requisits a què fa referència la base 5. b),
  
c) Fotocòpia del NIF o de la targeta de resident.
  
d) Descripció breu del projecte d'investigació de la tesis doctoral i memòria detallada del pla de treball a realitzar en l'any 2001, que desenrotllarà el sol·licitant en relació amb el projecte en el qual s'integra.
  
e) Informe del director del treball de la tesi en el qual conste la idoneïtat del candidat i del seu pla de treball.
  
f) Currículum del director de la tesi i informe breu, d'un màxim de dos folis, sobre l'historial científic i tècnic dels últims tres anys del grup investigador en el qual s'integra el becari, amb menció especial de les publicacions més importants en este període.
  
g) Per a la modalitat B, la identificació del projecte d'I+D finançat, amb el vistiplau de l'investigador principal d'este i l'acreditació de la subvenció concedida per al finançament del projecte.
  
7. Condicions
  
7.1 Cada sol·licitant podrà presentar una sol·licitud en cada modalitat.
  
7.2 Únicament podrà assignar-se una beca per cada director de tesi, i per cada projecte d'I+D.
  
8. Termini de presentació de les sol·licituds
  
El termini de presentació de les sol·licituds serà des de l'entrada en vigor de la present ordre fins el 30 de setembre de 2000.
  
9. Avaluació i selecció dels candidats
  
9.1 Modalitat A:
  
Es concediran als millors expedients acadèmics obtinguts segons la nota mitjana ponderada de cada titulació (en els tres últims cursos acadèmics). En cas d'igualtat en les qualificacions es valorarà la resta del currículum, així com les característiques del treball de tesi.
  
9.2 Modalitat B:
  
L'avaluació de la resta de sol·licituds es farà tenint en compte:
  
a) La nota mitjana de l'expedient acadèmic personal, en un percentatge del 50% de la puntuació total.
  
b) El currículum del candidat relacionat amb l'activitat d'investigació: estudis universitaris de tercer cicle en els seus diferents nivells i altres estudis oficials de postgrau, i publicacions científiques; en un percentatge del 15% de la puntuació total.
  
c) La qualitat del projecte de tesi, en un percentatge del 15% de la puntuació total.
  
d) Els mèrits científics i tècnics del director del treball i del grup d'investigació en el qual s'integra, en un percentatge del 20% de la puntuació total.
  
La selecció de candidats i les llistes de reserva seran establides pel director general d'Ensenyaments Universitaris i Investigació i tindrà en compte l'avaluació que l'Agència Nacional d'Avaluació i Prospectiva (ANEP) realitze dels criteris de selecció abans citats.
  
10. Resolució
  
El director general d'Ensenyaments Universitaris i Investigació, resoldrà esta convocatòria, per delegació del conseller, durant el primer trimestre de 2001.
  
11. Obligacions del becari
  
El becari estarà obligat a:
  
a) Incorporar-se al centre o departament i, si procedix, al grup d'investigació i dedicar-se exclusivament i eficaçment al treball d'investigació proposat, d'acord amb les normes pròpies del departament o centre, s'entendrà que de no incorporar-se, es podrà considerar com una renúncia de la beca, llevat que estiga gaudint de les interrupcions previstes en esta ordre.
  
b) Presentar en la Direcció General d'Ensenyaments Universitaris i Investigació, coincidint amb l'acabament de la beca, independentment de la causa que en motive l'acabament, una memòria en imprés normalitzat de tot el treball realitzat en el període global becat i un exemplar de totes les publicacions, articles i treballs que es puguen derivar de la tasca realitzada i els resultats obtinguts.
  
c) Si és el cas, el becari i la universitat estan obligats a comunicar a la Direcció General d'Ensenyaments Universitaris i Investigació, la lectura i defensa de la tesi doctoral, en el termini d'un mes des que es produïsca,. El becari haurà de presentar també còpia del resguard de la sol·licitud del títol de doctor.
  
A més caldrà informar específicament del treball a realitzar des de la lectura i defensa de la tesi doctoral fins l'acabament de l'any en curs de la beca, per a l'autorització de la Direcció General d'Ensenyaments Universitaris i Investigació per a este període de continuïtat de la beca.
  
d) Demanar autorització a la Direcció General per a efectuar qualsevol modificació que afecte el Pla de Treball inicialment plantejat o el desenrotllament de la beca, que haurà de comptar amb el vistiplau del vicerector d'investigació o del responsable del centre d'investigació.
  
L'incompliment de qualsevol de les obligacions sense justificació comportarà que la Conselleria inicie un expedient de revocació de la beca.
  
12. Incompatibilitat de la beca
  
El benefici d'esta beca és incompatible amb qualsevol altra de característiques similars i també amb sous, salaris i retribucions que impliquen una vinculació contractual.
  
Qualsevol possible causa d'incompatibilitat haurà de ser comunicada pel becari i / o els organismes receptors dels becaris a la Direcció General d'Ensenyaments Universitaris i Investigació.
  
La concessió de la beca no implica cap relació contractual ni estatutària amb el centre receptor, ni cap tipus de compromís per part d'este en relació amb una posterior incorporació del becari a la plantilla del centre.
  
13. Docència
  
Serà potestat de la institució que acull el becari autoritzar-lo perquè s'incorpore a les seues activitats docents, amb finalitat formativa i fins a un màxim de 80 hores lectives per any.
  
14. Interrupció
  
El director general d'Ensenyaments Universitaris i Investigació podrà concedir la interrupció temporal del gaudiment de la beca a petició raonada de la persona interessada, sense percepció econòmica i amb la conformitat expressa del director del projecte i del vicerector d'investigació o del responsable del centre d'investigació.
  
Únicament en aquelles interrupcions ocasionades per força major o per maternitat es podrà recuperar el període interromput, sempre que les disponibilitats pressupostàries ho permeten.
  
Les interrupcions per motius d'incompatibilitat de percepcions no podran ser superiors a sis mesos en el transcurs de la beca i les seues possibles renovacions.
  
15. Substitucions
  
Les renúncies o les baixes que es produïsquen entre els becaris de nova concessió, dins dels quatre primers mesos de l'any, podran ser cobertes amb l'adjudicació de les beques als sol·licitants següents per l'ordre de reserva establit prèviament per la Direcció General d'Ensenyaments Universitaris i Investigació en el moment de la resolució d'esta convocatòria.
  
La Direcció General resoldrà l'adjudicació de les substitucions, les quals tindran efecte a partir de l'1 de maig de 2001.
  
Als efectes de la durada de la beca, i en el supòsit de substitucions, el període comprés entre l'1 de gener de 2001 i el 30 d'abril de 2001 és irrecuperable.
  
La renúncia a la beca quan es produïsca en els tres primers mesos de la seua obtenció comportarà l'obligació de tornar totes les quantitats rebudes pel citat concepte.
  
16. Renovacions
  
Les renovacions anuals estaran condicionades al compliment de tots els requisits exigits per esta convocatòria i especialment de les obligacions del becari en la realització del treball.
  
La persona interessada haurà de presentar, d'acord amb el que disposen les normes generals de procediment, un imprès normalitzat de sol·licitud de renovació que durà el vistiplau i l'avaluació del vicerector d'investigació o equivalent, al qual s'acompanyarà:
  
a) Un informe del becari sobre el treball realitzat i els resultats obtinguts durant l'últim any de la beca.
  
b) El pla de treball de l'any per al qual es demana la renovació, amb el vistiplau del director del treball de tesi del becari.
  
c) Un informe del director de tesi del becari que avalue el treball realitzat i la necessitat de renovació. Este informe haurà d'incloure el vistiplau de l'investigador principal del projecte.
  
d) Justificació de la inscripció del becari en el programa de doctorat o, si procedix, l'acreditació d'haver superat els crèdits necessaris.
  
Per a renovar el tercer any de la beca, serà necessari haver cursat 20 crèdits, i 32 crèdits per a renovar el quart any.
  
El termini de presentació de la sol·licitud serà fins al 31 d'octubre de 2000.
  
17. Responsabilitats
  
La Conselleria no és responsable per l'actuació del becari, ni pels danys i el perjudicis que puguen sobrevindre, sempre que els esmentats danys o perjudicis siguen imputables al becari.
  
ANNEX III
  
Bases de la convocatòria de beques per a la formació de personal de suport tècnic a la investigació
  
1. Finalitat de la convocatòria
  
La finalitat d'estes beques és la formació de personal qualificat de suport tècnic a les tasques d'investigació i de desenrotllament.
  
Així mateix, es pretén continuar la formació iniciada l'any 2000 per mitjà de la renovació de beques de suport tècnic.
  
Les beques es dirigixen a titulats en formació professional.
  
2. Perfils
  
Els perfils d'aplicació d'estes beques de suport tècnic, d'acord amb les entitats on es realitzarà el treball pràctic formatiu, són els que s'especifiquen tot seguit:
  
3. Durada de la beca
  
El període de gaudiment de la beca s'iniciarà a partir de l'1 de gener de 2001, una vegada resolta l'adjudicació, i finalitzarà el 31 de desembre del mateix any.
  
Les beques es podran renovar per un període anual addicional. Posat el cas que el candidat haja gaudit de beques de característiques homologables, es descomptarà este temps del màxim previst, als efectes de la beca objecte d'esta convocatòria.
  
4. Dotació de la beca
  
La dotació de les beques serà de 100.000 pessetes brutes mensuals, lliurades al beneficiari per mensualitats anticipades, a les quals s'aplicarà les corresponents retencions, segons la normativa vigent.
  
Inclourà també una assegurança d'accidents corporals i d'assistència mèdica. Tot açò d'acord amb les especificacions següents:
  
a) El pagament al becari de les quantitats corresponents a les quatre primeres mensualitats, en cada període anual, anirà a càrrec del pressupost de l'entitat en la qual el becari realitze el treball pràctic formatiu. Les citades entitats adquiriran explícitament este compromís en el moment de proposar els perfils formatius al director general d'Ensenyaments Universitaris i Investigació. Així mateix, l'assegurança d'accidents corporals i d'assistència mèdica anirà a càrrec dels pressupostos de les citades entitats.
  
b) El pagament al becari de les quantitats corresponents als 8 mesos restants del gaudiment de la beca, en cada període anual, anirà a càrrec dels pressupostos de la Conselleria de Cultura i Educació.
  
5. Requisits dels sol·licitants
  
a) Ser ciutadà de la Unió Europea resident a la Comunitat Valenciana o estranger resident a la Comunitat Valenciana.
  
b) Tindre el títol de tècnic de Formació Professional de 2n grau, de Mòduls de nivell II o III, o de Cicles Formatius de grau mitjà o superior, en la branca o la família professional corresponent al perfil de beca sol·licitat, i haver-lo obtingut dins dels cinc anys immediatament anteriors a la data d'inici de la beca.
  
c) No haver gaudit anteriorment d'una beca de característiques homologables a les que es regulen en estes bases durant un període superior a dotze mesos.
  
6. Formalització de les sol·licituds
  
Cal presentar les sol·licituds d'acord amb el que s'especifica en les Normes Generals de Procediment d'esta ordre.
  
Les sol·licituds, d'acord amb l'imprés normalitzat, hauran d'incloure:
  
a) Títol que acredite el nivell acadèmic requerit en el punt 5. b), d'acord amb els perfils d'entrada a què fa referència el punt 2 d'estes bases.
  
b) Certificat acadèmic complet on figuraran totes les qualificacions obtingudes i les seues dates, referides als diferents cursos i matèries que formen el segon grau de formació professional, el mòdul de nivell II o III, o el cicle formatiu de grau mitjà o superior, segons siga procedent.
  
c) Currículum actualitzat de la persona sol·licitant i documentació justificativa dels mèrits que s'al·leguen.
  
d) Fotocòpia del NIF o de la targeta de resident.
  
e) Altres documents que es consideren oportuns.
  
7. Condicions
  
Cada persona interessada podrà sol·licitar fins a un màxim de tres perfils formatius per ordre de preferència.
  
Una vegada finalitzat el procés de selecció de becaris, i en el cas que hagen quedat perfils vacants, estos podran ser assignats a aquells sol·licitants d'altres perfils que no hagen sigut adjudicataris de beca i que reunisquen els requisits de titulació del perfil vacant.
  
8. Termini de presentació de sol·licituds
  
El termini de presentació de sol·licituds serà des de l'entrada en vigor de la present ordre fins al 30 de setembre de 2000.
  
9. Avaluació i selecció de candidats
  
L'avaluació de les sol·licituds es farà tenint en compte:
  
a) La nota mitjana de l'expedient acadèmic personal, en un percentatge del 55% de la puntuació total.
  
b) Altres mèrits curriculars del sol·licitant, relacionats amb el perfil sol·licitat, en un percentatge del 30% de la puntuació total. S'avaluarà: contractes de treball, cursos de formació ocupacional, cursos oficials d'idiomes o llengües, altres cursos complementaris.
  
c) Adequació del perfil de formació del sol·licitant a les característiques de l'activitat pràctica de formació, en un percentatge del 15% de la puntuació total.
  
L'avaluació d'este últim criteri es farà en col·laboració amb les entitats de destinació on es desenrotlle el treball pràctic de formació, per mitjà d'una entrevista als candidats preseleccionats d'acord amb la puntuació obtinguda en els apartats a) i b) anteriors.
  
La selecció dels candidats i les llistes de reserva serà establida pel director general d'Ensenyaments Universitaris i Investigació.
  
10. Resolució
  
El director general d'Ensenyaments Universitaris i Investigació, resoldrà esta convocatòria, per delegació del conseller, durant el primer trimestre de 2001.
  
11. Obligacions del becari
  
El becari estarà obligat a:
  
a) Incorporar-se al centre o al departament i, si procedix, al grup d'investigació i dedicar-se exclusivament i eficaçment al treball pràctic de formació proposat, d'acord amb les normes pròpies del departament o del centre, s'entén que el fet de no incorporar-se, es podrà considerar com a una renúncia de la beca, llevat que estiga gaudint de les interrupcions previstes en esta ordre.
  
b) Presentar a la Direcció General d'Ensenyaments Universitaris i Investigació, coincidint amb l'acabament de la beca, independentment de la causa que en motive l'acabament, una memòria en imprés normalitzat de tot el treball realitzat en el període global becat.
  
c) Demanar autorització a la Direcció General per a efectuar qualsevol modificació que afecte el Pla de Treball inicialment plantejat o el desenrotllament de la beca que haurà de comptar amb el vistiplau del vicerector d'investigació o del responsable del centre d'investigació.
  
L'incompliment de qualsevol de les obligacions sense justificació comportarà que la Conselleria inicie un expedient de revocació de la beca.
  
12. Incompatibilitat de la beca
  
El benefici d'esta beca és incompatible amb qualsevol altra de característiques semblants i també amb sous, salaris i retribucions que impliquen una vinculació contractual.
  
Qualsevol possible motiu d'incompatibilitat haurà de ser comunicat pel becari i els organismes receptors a la Direcció General d'Ensenyaments Universitaris i Investigació.
  
La concessió de la beca no implica cap relació contractual ni estatutària amb el centre receptor, ni cap tipus de compromís per part d'este en relació amb una posterior incorporació del becari a la seua plantilla.
  
13. Interrupció
  
El director general d'Ensenyaments Universitaris i Investigació podrà concedir la interrupció temporal de gaudiment de la beca a petició raonada de la persona interessada, sense percepció econòmica i amb la conformitat expressa del tutor del treball pràctic i del responsable del departament universitari o del centre públic d'investigació.
  
Únicament en les interrupcions per causa de força major o per maternitat es podrà recuperar el període interromput sempre que les disponibilitats pressupostàries ho permeten.
  
Les interrupcions per causa d'incompatibilitat de percepcions no podran ser superiors a tres mesos en el transcurs de la beca i la possible renovació.
  
14. Substitucions
  
Les renúncies o les baixes que es produïsquen entre els becaris de nova concessió, dins dels quatre primers mesos de l'any, podran ser cobertes amb l'adjudicació de les beques als sol·licitants per l'ordre de reserva que establix prèviament la Direcció General d'Ensenyaments Universitaris i Investigació en el moment de la resolució d'esta convocatòria.
  
La Direcció General resoldrà l'adjudicació de les substitucions, les quals tindran efecte a partir de l'1 de maig de 2001.
  
Als efectes de la durada de la beca i en el cas de les substitucions, el període comprés entre l'1 de gener de 2001 i el 30 d'abril de 2001 és irrecuperable.
  
15. Renovacions
  
Les renovacions anuals estaran condicionades al compliment de tots els requisits exigits per esta convocatòria i, especialment, de les obligacions del becari en la realització del treball.
  
La persona interessada haurà de presentar, d'acord amb el que disposen les normes generals de procediment, un imprés normalitzat de sol·licitud de renovació que ha de dur el vistiplau i l'avaluació del vicerector d'investigació, o equivalent, que inclourà:
  
a) Un informe del becari sobre el treball realitzat i els resultats obtinguts durant últim any de beca.
  
b) El pla de treball de l'any per al qual es demana la renovació, amb el vistiplau del tutor del treball pràctic.
  
c) Un informe del tutor del treball pràctic que avalue la tasca realitzada i la necessitat de renovació.
  
El termini de presentació de sol·licituds serà fins al 31 d'octubre de 2000.
  
16. Responsabilitats
  
La Conselleria no és responsable per l'actuació del becari ni pels danys i perjudicis que puguen sobrevindre, sempre que els dits danys o perjudicis siguen imputables al becari.
  
ANNEX IV
  
Bases de la convocatòria d'ajudes per a estades de becaris en centres d'investigació
  
1. Objecte
  
L'objecte d'esta convocatòria és concedir ajudes als becaris de formació de personal investigador (FPI) de la Generalitat Valenciana o de convocatòries públiques homologables a les d'esta, que realitzen els seus treballs d'investigació en universitats o en centres d'investigació de la Comunitat Valenciana, per a la realització d'estades de perfeccionament o d'investigació en centres estrangers.
  
La present convocatòria fa referència a activitats a desenrotllar durant l'any 2001.
  
2. Àmbits d'aplicació
  
Les sol·licituds poden fer referència a tots els àmbits de les ciències, de les humanitats i de la tecnologia.
  
3. Formalització de les sol·licituds
  
La documentació que cal presentar quan es formule la sol·licitud, serà la següent:
  
a) Imprés de sol·licitud, correctament emplenat, on cal incloure una memòria que detallarà el treball d'investigació o, si procedix, de formació a desenrotllar.
  
b) Còpia del NIF.
  
c) Currículum vitae del sol·licitant i, en el cas que no siguen becaris de FPI de la Generalitat Valenciana, credencial de becari.
  
d) Acreditació de l'admissió o del compromís de sol·licitar-la en alguna de les universitats o dels centres d'investigació escollits, amb la justificació dels motius pels quals s'ha fet la citada elecció.
  
No presentar el document d'admissió en el centre, abans d'incorporar-se, serà motiu de revocació de la beca.
  
e) Historial científic i tècnic del grup d'investigador en què s'integrarà el candidat (centre sol·licitat) o, si procedix, les dades sobre els cursos o la institució on la persona sol·licitant desenrotllarà la seua formació.
  
f) Un informe del director de la tesi doctoral en què es fa constar l'oportunitat de l'estada proposada.
  
El termini de presentació de sol·licituds estarà obert fins al dia 30 d'octubre de 2000.
  
4. Import
  
Les ajudes que es convoquen comprenen:
  
4.1 Una dotació mensual de 130.000 pessetes brutes, destinada a despeses d'allotjament i manutenció.
  
4.2 Una ajuda per als viatges d'anada i de tornada, que tindrà una quantia màxima de 150.000 pessetes.
  
5. Durada de les ajudes
  
La durada comprendrà entre un i tres mesos.
  
6. Avaluació i selecció dels candidats
  
Es tindran en compte els següents criteris de selecció i en la proporció que se n'establix per cada un.
  
a) Currículum cientificotècnic del sol·licitant: 40% de la puntuació total.
  
b) Interès cientificotècnic i les possibles repercussions del treball d'investigació proposat o, si procedix, dels cursos a realitzar, com també la viabilitat de la seua execució en el temps sol·licitat i amb els recursos disponibles: 30% de la puntuació total.
  
c) Historial cientificotècnic del grup investigador en qual s'integrarà el candidat (centre sol·licitat) o, si procedix, la rellevància dels estudis de formació o de la institució on desenrotlla l'activitat: 30% de la puntuació total.
  
d) Amb igualtat d'altres circumstàncies, tindran preferència les persones interessades que no han gaudit de cap beca o ajuda homologable a la que ara es convoca, durant l'any 2000.
  
El director general d'Ensenyaments Universitaris i Investigació establirà la selecció dels candidats.
  
7. Resolució
  
El director general d'Ensenyaments Universitaris i Investigació resoldrà esta convocatòria, per delegació del conseller, durant el primer trimestre de 2001.
  
8. Pagament
  
El pagament es farà per mitjà del fraccionament de la quantitat total en mensualitats anticipades.
  
L'ajuda per al viatge d'anada i de tornada es pagarà junt amb la primera mensualitat.
  
9. Obligacions dels beneficiaris
  
Els beneficiaris estaran obligats a:
  
a) Notificar a la Direcció General d'Ensenyaments Universitaris i Investigació la data d'incorporació al centre escollit en un termini no superior a dos mesos des de l'adjudicació de la beca. S'entendrà que el beneficiari que no s'incorpore al seu centre d'investigació en la data autoritzada renuncia a la beca..
  
b) Enviar al director general d'Ensenyaments Universitaris i Investigació, en el termini d'un mes a partir de l'acabament de l'estada, un informe del treball realitzat que continga els resultats obtinguts, fent contar la conformitat del director del treball o, si procedix, la conformitat del director de la institució o del centre on es desenrotlle l'estada. També s'adjuntaran els justificants originals del desplaçament.
  
c) Notificar al director general d'Ensenyaments Universitaris i Investigació la seua arribada a la universitat o al centre d'investigació seleccionat, amb indicació de l'adreça a efecte de notificacions.
  
d) En el cas de renúncia a l'ajuda, s'haurà de notificar tan aviat com siga possible a la Direcció General d'Ensenyaments Universitaris i Investigació, amb el vistiplau del director de la tesi.
  
ANNEX V
  
Bases de la convocatòria d'ajudes per a estades postdoctorals per a joves investigadors
  
1. Objecte
  
L'objecte d'esta convocatòria és concedir ajudes a titulats universitaris amb grau de doctor, per a la realització d'estades de perfeccionament o d'investigació en centres fora de la Comunitat Valenciana.
  
La present convocatòria fa referència a activitats que cal desenrotllar durant l'any 2001.
  
2. Àmbits d'aplicació
  
Les sol·licituds poden fer referència a tots els àmbits de les ciències, de les humanitats i de la tecnologia.
  
3. Beneficiaris
  
Podran ser beneficiaris els titulats universitaris amb grau de doctor, obtingut després de l'1 de gener de 1999, en alguna de les universitats de la Comunitat Valenciana, que hagen gaudit de la condició de becaris de formació de personal investigador de la Generalitat Valenciana, o de convocatòries públiques homologables a les d'esta, i que no formen part de les plantilles de les universitats o dels centres d'investigació.
  
4. Formalització de les sol·licituds
  
La documentació a presentar, per duplicat, en formular la sol·licitud, serà la següent:
  
a) Imprès de sol·licitud, correctament emplenat, on cal incloure una memòria que detallarà el treball d'investigació o, si procedix, de formació a desenrotllar.
  
b) Còpia del NIF.
  
c) Currículum del sol·licitant i còpia del títol de doctor o document equivalent.
  
d) Acreditació de l'admissió, o compromís de sol·licitar-la en alguna de les universitats o dels centres d'investigació escollits, que justifique els motius pels quals s'ha realitzat la citada elecció.
  
No presentar el document d'admissió al centre, abans d'incorporar-se, serà motiu de revocació de la beca.
  
e) Historial científic i tècnic del grup investigador en el qual s'integrarà el candidat (centre sol·licitat) o, si procedix, les dades sobre els cursos o la institució on el sol·licitant desenrotllarà la seua formació.
  
f) En el cas d'haver tingut la condició de becari de convocatòries de concurrència competitiva i finançades amb fons públics homologables a les de la Generalitat Valenciana, acreditació d'esta circumstància.
  
El termini de presentació de sol·licituds estarà obert fins al 30 de setembre de 2000.
  
5. Import
  
Les ajudes que es convoquen comprenen:
  
5.1 Una dotació mensual entre 130.000 i 250.000 pessetes brutes, segons el país de destinació, per a despeses d'allotjament i manutenció.
  
5.2 Una ajuda per als viatges d'anada i de tornada, que tindrà una quantia màxima de 200.000 pessetes.
  
6. Durada de les ajudes
  
La durada comprendrà entre tres i sis mesos.
  
7. Avaluació i selecció dels candidats
  
Es tindran en compte els següents criteris de selecció i en la proporció que se n'establix per a cada un:
  
a) Currículum acadèmic i cientificotècnic del sol·licitant: 40% de la puntuació total.
  
b) Interès cientificotècnic i les possibles repercussions del treball d'investigació proposat o, si procedix, dels cursos a realitzar, així com la viabilitat de la seua execució en el temps sol·licitat i amb els recursos disponibles: 30% de la puntuació total.
  
c) Historial cientificotècnic del grup investigador en el qual s'integrarà el candidat (centre sol·licitat) o, si procedix, la rellevància dels estudis de formació o de la institució on desenrotlle l'activitat: 30% de la puntuació total.
  
Tindran preferència les persones interessades que no hagen gaudit de cap beca o ajuda homologable a la que ara es convoca durant l'any 2000.
  
La selecció de candidats serà establida pel director general d'Ensenyaments Universitaris i Investigació, el qual tindrà en compte l'avaluació que realitze l'Agència Nacional d'Avaluació i Prospectiva.
  
8. Resolució
  
El director general d'Ensenyaments Universitaris i Investigació, resoldrà esta convocatòria, per delegació del conseller, durant el primer trimestre de 2001.
  
9. Pagament
  
El pagament es farà per mitjà del fraccionament de la quantitat total en mensualitats anticipades.
  
L'ajuda per al viatge d'anada i de tornada es pagarà junt amb la primera mensualitat.
  
10. Obligacions del beneficiaris
  
Els beneficiaris estaran obligats a:
  
a) Notificar a la Direcció General d'Ensenyaments Universitaris i Investigació la data d'incorporació al centre escollit en un termini no superior a dos mesos des de l'adjudicació de la beca. S'entendrà que el beneficiari que no s'incorpore al seu centre de destinació en la data autoritzada renúncia a la beca.
  
b) Notificar al director general d'Ensenyaments Universitaris i Investigació l'arribada a la universitat o el centre d'investigació seleccionat, amb indicació de l'adreça a efecte de notificacions.
  
c) Enviar al director general d'Ensenyaments Universitaris i Investigació, en el termini d'un mes a partir de l'acabament de l'estada, un informe del treball realitzat que continga els resultats obtinguts i fent constar la conformitat del director del treball o, si és procedent, la del director de la institució o centre on es desenrotlle l'estada. També s'adjuntaran els justificants originals del desplaçament.
  
d) En el cas de renúncia a l'ajuda, s'haurà de notificar tan aviat com siga possible a la Direcció General d'Ensenyaments Universitaris i Investigació
  
ANNEX VI
  
Bases de la convocatòria d'ajudes per a estades a Espanya i a l'estranger de professors i investigadors que pertanyen a les plantilles de les universitats i altres centres d'investigació
  
1. Objecte
  
L'objecte d'esta convocatòria és concedir ajudes als professors i investigadors que pertanyen a les plantilles de les universitats i altres centres d'investigació, per a la realització d'estades temporals de perfeccionament o d'investigació en centres fora de la Comunitat Valenciana.
  
La present convocatòria fa referència a activitats a desenrotllar durant l'any 2001.
  
2. Requisits dels beneficiaris
  
a) Tindre el grau de doctor
  
b) Formar part de les plantilles (funcionaris o personal contractat) de les universitats, centres del Consell Superior d'investigacions Científiques (CSIC), centres d'investigació que pertanyen a la Generalitat Valenciana i altres centres d'investigació, tots ubicats a la Comunitat Valenciana, sempre que tinguen personalitat jurídica pròpia i sense ànim de lucre.
  
3. Formalització de les sol·licituds
  
La documentació a presentar, per duplicat, en formular la sol·licitud, serà la següent:
  
a) Imprès de sol·licitud, on cal incloure una memòria que detallarà el treball d'investigació o, si procedix, de formació a desenrotllar.
  
b) Còpia del NIF.
  
c) Currículum vitae del sol·licitant.
  
d) Acreditació de l'admissió o el compromís de sol·licitar-la en alguna de les universitats o centres d'investigació escollits, amb la justificació dels motius pels quals s'ha fet la citada elecció.
  
No presentar el document d'admissió al centre, abans d'incorporar-se a este, serà motiu de la revocació de la beca.
  
e) Acreditació del permís o de la llicència o compromís de demanar-la de l'autoritat corresponent per a interrompre la tasca docent i investigadora durant el període per al qual se sol·licita la beca. La impossibilitat d'obtindre la citada autorització abans de començar el període invalidarà la seua concessió.
  
f) Historial científic i tècnic del grup investigador en el qual s'integrarà el candidat (centre sol·licitat) o, si procedix, les dades sobre els cursos o la institució en la qual el sol·licitant desenrotllarà la seua formació.
  
4. Termini
  
El termini de presentació de sol·licituds estarà obert fins al dia 30 de setembre de 2000.
  
5. Import
  
Les ajudes que es convoquen comprenen:
  
5.1 Una dotació mensual entre 130.000 i 250.000 pessetes brutes, segons el país de destinació, per a despeses d'allotjament i de manutenció.
  
5.2 Una ajuda per als viatges d'anada i de tornada, i que tindrà una quantia màxima de 200.000 pessetes.
  
6. Durada de les ajudes
  
La durada comprendrà entre un i sis mesos.
  
7. Avaluació i selecció dels candidats
  
Es tindran en compte els següents criteris de selecció i en la proporció que s'establix per a cada un d'estos.
  
a) Currículum acadèmic i cientificotècnic del sol·licitant: 40% de la puntuació total.
  
b) Interès cientificotècnic i possibles repercussions del treball d'investigació proposat o, si procedix, dels cursos a realitzar, com també la viabilitat de l'execució en el temps sol·licitat i amb els recursos disponibles: 30% de la puntuació total.
  
c) Historial cientificotècnic del grup investigador en el qual s'integrarà el candidat (centre sol·licitat) o, si procedix, rellevància dels estudis de formació o de la institució on desenrotlle l'activitat: 30% de la puntuació total.
  
Tindran preferència els sol·licitants que no hagen gaudit, durant l'any anterior, de la mateixa ajuda.
  
La selecció dels candidats serà establida pel director general d'Ensenyaments Universitaris i Investigació, el qual tindrà en compte l'avaluació de l'Agència Nacional d'Avaluació i Prospectiva.
  
8. Resolució
  
El director general d'Ensenyaments Universitaris i Investigació resoldrà esta convocatòria, per delegació del conseller, durant el primer trimestre de 2001.
  
9. Pagament
  
El pagament es farà per mitjà del fraccionament de la quantitat total en mensualitats anticipades.
  
L'ajuda per al viatge d'anada i de tornada es pagarà junt amb la primera mensualitat.
  
10. Obligacions dels beneficiaris
  
El beneficiaris estaran obligats a:
  
a) Notificar a la Direcció General d'Ensenyaments Universitaris i Investigació la data d'incorporació al centre escollit en un termini no superior a dos mesos des de l'adjudicació de la beca. S'entendran que tot beneficiari que no s'incorpore al centre d'investigació en la data autoritzada renuncia a la beca.
  
b) Notificar al director general d'Ensenyaments Universitaris i Investigació la seua arribada a la universitat o centre d'investigació seleccionat, amb indicació de l'adreça a efecte de notificacions.
  
c) Presentar al director general d'Ensenyaments Universitaris i Investigació, en el termini d'un mes a partir de l'acabament de l'estada, un informe del treball realitzat, que continga els resultats obtinguts i fent constar la conformitat del director del treball o, si és procedent, la del director de la institució o del centre on es desenrotlle l'estada. També s'hi adjuntaran els justificants originals del desplaçament.
  
ANNEX VII
  
Bases de la convocatòria d'estades d'investigadors convidats en universitats i altres centres d'investigació situats a la Comunitat Valenciana
  
1. Objecte
  
L'objecte d'esta convocatòria és concedir ajudes a les universitats valencianes i centres d'investigació per a subvencionar les estades de professors i investigadors visitants. La finalitat d'estes estades pot ser la docència i la investigació en qualsevol matèria.
  
La present convocatòria fa referència a activitats a desenrotllar durant l'any 2001, exclòs el mes de desembre.
  
2. Sol·licitants i beneficiaris
  
2.1 Podran presentar les sol·licituds les universitats o altres entitats públiques o privades amb finalitat investigadora legal o estatutària i personalitat jurídica pròpia, sense finalitat lucrativa, situades, sempre, a la Comunitat Valenciana.
  
Podran presentar propostes, per mitjà del seu organisme i com a investigadors responsables de l'acolliment del visitant, les persones físiques amb capacitat investigadora integrades en la plantilla de les entitats citades en el paràgraf anterior.
  
2.2 Les mencionades entitats seran les beneficiàries i perceptores de les quantitats que es lliuren per raó de les subvencions concedides a l'empara d'esta convocatòria.
  
2.3 Els destinataris finals de l'ajuda seran els doctors universitaris estrangers o espanyols no residents a la Comunitat Valenciana i que hagen sigut convidats.
  
3. Durada
  
Les ajudes que es convoquen tenen una durada compresa entre un i tres mesos.
  
4. Import
  
La quantia de les ajudes econòmiques es calcula en funció dels mèrits del candidat proposat i de la durada de l'estada.
  
Les ajudes que es convoquen comprenen:
  
4.1 Una dotació mensual entre 150.000 i 250.000 pessetes brutes, per a despeses d'allotjament i manutenció.
  
4.2 Una ajuda per als viatges d'anada i tornada, que tindrà una quantia màxima de 200.000.
  
5. Formalització de les sol·licituds
  
La documentació a presentar, per duplicat, en formalitzar la sol·licitud, serà la següent:
  
a) Imprès de sol·licitud, en el qual s'inclourà una memòria que detallarà el treball d'investigació a desenrotllar.
  
b) Currículum vitae de l'investigador convidat.
  
c) Currículum vitae de l'investigador responsable de la sol·licitud i l'historial conjunt del grup d'investigació receptor, que ha d'incloure el treball cientificotècnic durant, com mínim, els cinc últims anys.
  
6. Terminis
  
El termini de presentació de sol·licituds estarà obert fins al dia 30 de setembre de 2000.
  
7. Avaluació i selecció de candidats
  
D'acord amb el que s'indica en l'apartat primer d'estes bases, es tindran en compte els següents criteris de selecció i en la proporció que s'establix per a cada un d'estos:
  
a) Currículum acadèmic, científic i professional de l'investigador convidat proposat: 40% de la puntuació total.
  
b) Interès cientificotècnic del programa de col·laboració i la viabilitat de la seua execució en el temps sol·licitat i amb els recursos disponibles: 20% de la puntuació total.
  
c) Historial acadèmic i científic dels grups investigadors que subscriuen la sol·licitud: 40% de la puntuació total.
  
La selecció dels candidats serà establida pel director general d'Ensenyaments Universitaris i Investigació, el qual tindrà en compte l'avaluació que realitze l'Agència Nacional d'Avaluació i Prospectiva.
  
8. Resolució
  
El director general d'Ensenyaments Universitaris i Investigació resoldrà esta convocatòria, per delegació del conseller, durant el primer trimestre de 2001.
  
9. Obligacions
  
Els beneficiaris estaran obligats a:
  
a) L'investigador convidat haurà de complir amb aprofitament les diferents etapes del pla de treball proposat, i es dedicarà a ell segons les normes pròpies del departament o centre en qual es duu a terme.
  
b) L'investigador responsable, des de l'acabament de l'estada, en el termini d'un mes haurà d'enviar al director general d'Ensenyaments Universitaris i Investigació un informe, elaborat per l'investigador convidat, sobre la tasca realitzada, que continga els resultats obtinguts i un informe del responsable del grup amb qui ha col·laborat sobre el compliment de les activitats previstes i en el qual ha de figurar el vistiplau del vicerector d'investigació de la universitat corresponent o del director del centre d'investigació. Esta documentació haurà de presentar-se abans del 30 de novembre de 2001.
  
10. Pagament
  
El pagament de l'ajuda es farà després de justificar adequadament la realització de l'estada subvencionada, per mitjà de la presentació dels documents referits en la base anterior.
  
ANNEX VIII
  
Bases de la convocatòria d'ajudes per a pròrrogues a la realització de projectes d'I+D per investigadors doctors no pertanyents a les plantilles d'universitats i centres d'investigació
  
1. Finalitat de la convocatòria
  
L'objectiu d'esta convocatòria és continuar la formació iniciada l'any passat per mitjà de la concessió d'ajudes per a pròrrogues, si és procedent, per a la realització dels projectes d'investigació aprovats per raó de la convocatòria anterior.
  
2. Sol·licitants i beneficiaris
  
Podran ser sol·licitants i beneficiaris de les ajudes les entitats públiques o privades, sense ànim de lucre, amb finalitat investigadora legal o estatutària, personalitat jurídica pròpia, ubicades a la Comunitat Valenciana.
  
Podran presentar projectes, per mitjà de l'organisme i com investigadors responsables de la seua execució cientificotècnica, aquells doctors que gaudixen de les ajudes per a la realització de projectes d'I+D aprovats per raó de la convocatòria anterior.
  
3. Durada
  
La durada de l'ajuda serà de 12 mesos, com màxim.
  
4. Import de les ajudes
  
Les subvencions podran finançar, totalment o parcial, el pressupost sol·licitat inicialment en la convocatòria anterior, i la quantitat es determinarà d'acord amb els criteris d'avaluació i de selecció que serviren com a base per a l'adjudicació primera.
  
La dedicació de l'investigador al projecte serà exclusiva i incompatible amb qualsevol altra subvenció, així com amb sous i salaris que impliquen vinculació contractual o estatutària de l'investigador.
  
La incorporació de l'investigador no implica cap compromís de l'entitat receptora per a una posterior integració en les seues plantilles.
  
5. Formalització de les sol·licituds
  
Les sol·licituds es presentaran d'acord amb el que especifiquen les Normes Generals de Procediment de la present ordre.
  
A estos efectes l'investigador responsable haurà de complimentar l'imprés simplificat de progrés del projecte, que li serà remés per a esta finalitat, i adjuntar, si és procedent, una còpia de totes les publicacions relacionades amb l'informe, producte del desenrotllament del projecte d'investigació.
  
6. Termini de presentació de sol·licituds
  
El termini de presentació de sol·licitud de la pròrroga del projecte d'I+D, finalitza el 30 de novembre de 2000.
  
7. Resolució i notificació
  
El director general d'Ensenyaments Universitaris i Investigació per mitjà de resolució realitzarà la concessió o la denegació de les ajudes, per delegació del conseller.
  
La resolució es dictarà durant en el primer trimestre de l'any 2001.
  
8. Pagament i justificació de les ajudes
  
L'import de l'ajuda concedida es lliurarà anticipadament a les entitats beneficiàries per a la seua inclusió en els seus pressupostos, una vegada dictada la resolució.
  
Quan les entitats beneficiàries, d'acord amb la legislació que els siga d'aplicació, hagen d'aportar garanties per a la bestreta de les subvencions, la garantia consistirà en un aval bancari.
  
Qualsevol modificació de les condicions inicials d'aprovació de les sol·licituds haurà de ser acceptada pel director general d'Ensenyaments Universitaris i Investigació.
  
Per a justificar les ajudes o subvencions s'haurà d'aportar:
  
- En cas que els beneficiaris siguen entitats que han de passar comptes a la Sindicatura de Comptes, el document fefaent que acredite la incorporació de les ajudes o de les subvencions a la seua comptabilitat per mitjà de l'expedient que corresponga. Estes entitats han de conservar els originals de les factures i altres justificants de la despesa durant el període legalment establit.
  
- Les altres entitats que no estan obligades a passar comptes al Sindicatura de Comptes, han d'aportar tots els originals de les factures i altres justificants de les despeses.
  
- Així mateix, també es justificarà l'ús de la subvenció concedida per mitjà del compliment de les normes sobre el seguiment cientificotècnic.
  
Les resolucions de concessió establiran els terminis de justificació de les ajudes.
  
ANNEX IX
  
Bases de la convocatòria d'ajudes per a la contractació de doctors en propostes conjuntes de cooperació entre universitats o centres d'investigació i empreses
  
1. Objecte
  
La convocatòria té per finalitat atorgar ajudes a les universitats i centres d'investigació per a la contractació de doctors, que participen en la realització d'actuacions o projectes d'I+D, transferència de tecnologia o innovació tecnològica, que estiguen cofinançats per les dites empreses per mitjà d'un conveni específic de col·laboració, podent l'investigador treballar indistintament en la universitat o centre d'investigació o en l'empresa.
  
2. Sol·licitants i beneficiaris
  
Podran ser sol·licitants i beneficiaris de les ajudes les universitats i centres públics d'investigació, així com les entitats privades sense ànim de lucre, amb finalitat investigadora legal o estatutària, personalitat jurídica pròpia i que no es troben inhabilitades per a contractar amb l'Estat o altres entitats públiques, radicades totes a la Comunitat Valenciana, que reunisquen, a més a més, els següents requisits:
  
a) L'actuació o projecte d'I+D, transferència de tecnologia o innovació tecnològica a desenrotllar haurà d'estar cofinançat per una empresa, fet que s'haurà d'acreditar per mitjà d'un conveni específic de col·laboració entre la universitat o centre d'investigació i l'empresa, que tinga vigència, com a mínim, durant tot el període per al qual se sol·licita l'ajuda.
  
b) L'empresa que cofinança la dita actuació o projecte haurà de tindre la seua seu social o establiment de producció a la Comunitat Valenciana.
  
3. Durada
  
La Durada de l'ajuda serà per a un màxim de dotze mesos.
  
4. Import de les ajudes
  
L'import de les ajudes per a la contractació de doctors, serà com màxim, de 3.500.000 pessetes, anuals, per totes les despeses que s'originen, incloses les cotitzacions patronals a la Seguretat Social. En el cas de contractacions de Durada inferior a dotze mesos, l'ajuda màxima serà proporcional a la dita Durada.
  
En tot cas, l'import de l'ajuda no podrà ser superior a l'aportació de l'empresa, d'acord amb el finançament de l'actuació o projecte estipulat en el corresponent conveni específic de col·laboració.
  
5. Sol·licituds i documentació
  
Les sol·licituds s'hauran de presentar d'acord amb el que s'especifica en les normes generals de procediment d'esta ordre.
  
Les sol·licituds, per duplicat, segons l'imprés normalitzat, inclouran:
  
a) Descripció de l'actuació o projecte d'I+D, transferència de tecnologia o innovació tecnològica en la qual s'emmarque la sol·licitud.
  
b) Descripció precisa de l'acció concreta per a la qual se sol·licita l'ajuda, incloent la justificació de la seua necessitat, interès i viabilitat, el pla de treball i el calendari d'esta.
  
c) Les dades del grup d'investigació implicat (nom, categoria i ubicació dels investigadors) i informe breu de l'investigador responsable de l'actuació o projecte sobre l'historial científic i tècnic del grup en els últims anys.
  
d) Pressupost de l'actuació o projecte d'I+D, transferència de tecnologia o innovació tecnològica, aportació econòmica de l'empresa estipulada en el conveni específic de col·laboració, pressupost de l'acció concreta per a la qual se sol·licita l'ajuda i import de l'ajuda que se sol·licita.
  
e) Currículum del candidat a la contractació, fotocòpia del DNI o de la tarja de resident, fotocòpia del títol de doctor i informe de l'investigador responsable de l'actuació o projecte en la universitat o centre d'investigació que justifique l'adequació del candidat a l'actuació o projecte.
  
f) Còpia del conveni específic de col·laboració entre l'empresa i la universitat o centre d'investigació, en el qual hauran de constar les dates d'inici i acabament i el finançament de l'actuació o projecte.
  
g) Compromís de la universitat o centre d'investigació d'anticipar les quantitats necessàries per a complir el pla de treball mentre no es faça efectiu el pagament de l'ajuda concedida.
  
La Direcció General d'Ensenyaments Universitaris i Investigació podrà requerir a l'investigador responsable de l'actuació o projecte la documentació addicional que considere necessària per avaluar la sol·licitud.
  
6. Termini de presentació de sol·licituds
  
El termini de presentació de sol·licituds estarà obert fins el 30 de setembre de 2000.
  
7. Avaluació i selecció
  
L'avaluació de les sol·licituds s'efectuarà d'acord amb el que preveuen les normes generals de procediment de l'annex I d'esta ordre i la seua selecció s'efectuarà, segons les disponibilitats pressupostàries, tenint en compte els següents criteris i en la proporció que s'establix per a cada un d'ells:
  
a) L'interès i viabilitat de l'actuació o projecte d'I+D, transferència de tecnologia o innovació tecnològica objecte de la col·laboració universitat-empresa, en un 20% de la puntuació total.
  
b) El grau d'implicació de l'empresa en la proposta i la seua aportació econòmica, en un 20% de la puntuació total.
  
c) L'historial científic i tècnic del grup d'investigació promotor o executor de l'actuació o projecte, en un 30% de la puntuació total.
  
d) El currículum i els mèrits científics del candidat per a la contractació del qual se sol·licita l'ajuda, així com la seua adequació a la proposta, en un 30% de la puntuació total.
  
8. Resolució
  
El director general d'Ensenyaments Universitaris i Investigació resoldrà la concessió de les ajudes, per delegació del conseller, durant el primer trimestre de 2001.
  
9. Pagament de les ajudes
  
L'import total de l'ajuda concedida es lliurarà anticipadament a les entitats beneficiàries per a la inclusió en els seus pressupostos, una vegada dictada la resolució, sempre que així ho preveja la Llei de Pressupostos de la Generalitat Valenciana de l'exercici corresponent, en el seu defecte el pagament anticipat efectuarà de la següent manera:
  
- El 40% de l'import de l'ajuda es pagarà anticipadament una vegada resolta la concessió. En el cas d'entitats juridicoprivades, hauran d'aportar garanties per al pagament anticipat i que consistiran en aval bancari per un import igual a la quantitat anticipada.
  
- El 60% restant es pagarà després de la justificació pel beneficiari del compliment de l'objecte de l'ajuda, per mitjà de la presentació i aprovació de la documentació justificativa que s'establix en la base següent:
  
Qualsevol modificació de les condicions inicials d'aprovació de les sol·licituds haurà de ser acceptada pel director general d'Ensenyaments Universitaris i Investigació.
  
10. Justificació
  
L'import total de l'ajuda es justificarà durant el mes següent al de l'acabament del contracte subvencionat. La justificació comportarà la presentació de la documentació següent:
  
a) Una memòria cientificotècnica dels resultats de la proposta de col·laboració subvencionada, en relació amb els objectius de l'actuació o projecte d'I+D, transferència de tecnologia o innovació tecnològica, firmada per l'investigador responsable del grup, junt amb una descripció de les despeses efectuades amb l'import concedit, el nom del perceptor, els treballs que ha dut a terme, la seua Durada i la dedicació a estos. Este document ha d'incloure el vistiplau del vicerector d'investigació o càrrec equivalent del centre d'investigació.
  
b) En cas que els beneficiaris siguen entitats que hagen de retre comptes a la Sindicatura de Comptes, un certificat, firmat pel responsable dels serveis de comptabilitat de la universitat o centre d'investigació, en el qual es detalla la despesa per conceptes efectuat en execució de l'activitat proposada en la sol·licitud, acreditant que es correspon amb els justificants que consta en el centre i que s'ha imputat al crèdit corresponent a l'import concedit per mitjà d'esta convocatòria i, si és procedent, el percentatge del total de l'activitat subvencionada a què correspon.
  
c) Les altres entitats que no estiguen obligades a retre comptes a la Sindicatura de Comptes, tots el original de les nòmines, rebuts i altres justificants de les despeses efectuades.
  
11. Suspensió i revocació de l'ajuda
  
En el cas que es comprove que les ajudes atorgades han sigut destinades a una finalitat determinada diferent a aquella per a la qual van ser adjudicades, o que el beneficiari de la subvenció incompleix qualsevol de les condicions establides tant en la present resolució com en la resta de la normativa aplicable, la Direcció General d'Ensenyaments Universitaris i Investigació podrà revocar o suspendre totalment o parcial les ajudes que en el seu dia es van concedir i, si es procedent, declararà l'obligació del reingrés a la Generalitat Valenciana de les quantitats percebudes.
  
ANNEX X
  
Àrees temàtiques d'aplicació de les beques i ajudes per al foment de la investigació científica i el desenvolupament tecnològic a la Comunitat Valenciana
  
- Agricultura
  
- Biologia Molecular i Cel·lular
  
- Biologia d'Organismes i Sistemes
  
- Ciències de la Terra
  
- Dret
  
- Economia
  
- Física i Matemàtiques
  
- Fisiologia i Farmacologia
  
- Ramaderia i Pesca
  
- Humanitats
  
- Indústria
  
- Enginyeries
  
- Medicina
  
- Química
  
- Sociologia, Psicologia i Ciències de l'Educació
  
- Tecnologia dels Aliments
  
- Tecnologia de la Informació i Comunicacions
  
- Tecnologia de Materials
  
- Tecnologia de Medi Ambient
  
- Tecnologia Química.